Addysg, Cymru Enwi a dod i rym 1 1 Enw’r Rheoliadau hyn yw Rheoliadau Deddf Addysg Drydyddol ac Ymchwil (Cymru) 2022 (Diwygiadau Canlyniadol) 2024. 2 Daw’r Rheoliadau hyn i rym ar 1 Awst 2024. Deddf Diwygio Addysg 1988 2 1 Mae Deddf Diwygio Addysg 1988 wedi ei diwygio fel a ganlyn. 2 Yn adran 198 (trosglwyddiadau o dan Rannau 1 a 2), yn is-adran (6), yn lle “that Council” rhodder “the Commission for Tertiary Education and Research” . Deddf yr Iaith Gymraeg 1993 3 1 Mae Deddf yr Iaith Gymraeg 1993 wedi ei diwygio fel a ganlyn. 2 Yn adran 6 (ystyr “corff cyhoeddus”), yn is-adran (1), hepgorer paragraff (k). Deddf Addysg 1994 4 1 Mae Deddf Addysg 1994 wedi ei diwygio fel a ganlyn. 2 Yn adran 18C (arolygu hyfforddiant athrawon yng Nghymru), yn is-adran (8), yn lle “a funding agency” rhodder “the Commission for Tertiary Education and Research”. Deddf Llywodraeth Cymru 1998 5 1 Mae Deddf Llywodraeth Cymru 1998 wedi ei diwygio fel a ganlyn. 2 Yn adran 28 (diwygio cyrff cyhoeddus Cymreig eraill)— a yn is-adran (1)(a), hepgorer “or III”; b yn is-adran (5)(b), hepgorer “or III”. Rheoliadau Addysg (Ffioedd a Dyfarniadau) (Cymru) 2007 6 1 Mae Rheoliadau Addysg (Ffioedd a Dyfarniadau) (Cymru) 2007 wedi eu diwygio fel a ganlyn. 2 Yn rheoliad 2 (dehongli), ym mharagraff (1), hepgorer y diffiniadau o “CCAUC”, “darparwr hyfforddiant” a “Deddf 2005”. 3 Yn rheoliad 4 (codi ffioedd), hepgorer paragraff (3)(c). 4 Hepgorer rheoliad 6 (taliadau gan CCAUC i ddarparwyr hyfforddiant). Rheoliadau Addysg (Cymorth i Fyfyrwyr) 2011 7 1 Mae Rheoliadau Addysg (Cymorth i Fyfyrwyr) 2011 wedi eu diwygio fel a ganlyn. 2 Yn rheoliad 2 (dehongli: cyffredinol), ym mharagraff (1), ym mharagraff (b) o’r diffiniad o “authority-funded”, ar ôl “Higher Education Funding Council for Wales” mewnosoder “before 1 st August 2024 or the Commission for Tertiary Education and Research on or after 1 st August 2024”. Rheoliadau Diddymu Corfforaethau Addysg Bellach (Cyhoeddi Cynigion a Chyrff Rhagnodedig) (Cymru) 2014 8 1 Mae Rheoliadau Diddymu Corfforaethau Addysg Bellach (Cyhoeddi Cynigion a Chyrff Rhagnodedig) (Cymru) 2014 wedi eu diwygio fel a ganlyn. 2 Yn rheoliad 4(1)(h), yn lle “Cyngor Cyllido Addysg Uwch Cymru” rhodder “Y Comisiwn Addysg Drydyddol ac Ymchwil”. 3 Ym mharagraff 5 o Atodlen 2, yn lle “Gyngor Cyllido Addysg Uwch Cymru” rhodder “y Comisiwn Addysg Drydyddol ac Ymchwil”. Rheoliadau Addysg Uwch (Cyrsiau Cymhwysol, Personau Cymhwysol a Darpariaeth Atodol) (Cymru) 2015 9 1 Mae Rheoliadau Addysg Uwch (Cyrsiau Cymhwysol, Personau Cymhwysol a Darpariaeth Atodol) (Cymru) 2015 wedi eu diwygio fel a ganlyn. 2 Hepgorer rheoliad 6. Rheoliadau Addysg (Gwybodaeth am Fyfyrwyr) (Lloegr) 2015 10 1 Mae Rheoliadau Addysg (Gwybodaeth am Fyfyrwyr) (Lloegr) 2015 wedi eu diwygio fel a ganlyn. 2 Ym mharagraff 1(5) o Atodlen 2, yn lle “the Higher Education Funding Council for Wales” rhodder “the Commission for Tertiary Education and Research”. Rheoliadau Addysg (Benthyciadau at Radd Feistr Ôl-raddedig) 2016 11 1 Mae Rheoliadau Addysg (Benthyciadau at Radd Feistr Ôl-raddedig) 2016 wedi eu diwygio fel a ganlyn. 2 Yn rheoliad 2 (dehongli), ym mharagraff (1), ym mharagraff (b) o’r diffiniad o “authority-funded”, ar ôl “Higher Education Funding Council for Wales” mewnosoder “before 1 st August 2024 or the Commission for Tertiary Education and Research on or after 1 st August 2024”. Lynne Neagle Ysgrifennydd y Cabinet dros Addysg, un o Weinidogion Cymru 17 Gorffennaf 2024